Seksuelt frustrerte, kunnskapsfattige menn med en primitiv mentalitet og et utdatert kvinnesyn | Anis Awal Ayati

Anis Awal Ayati

26. jan. 2016 15:34 Sist oppdatert 27. januar 2016

Mitt eget utseende tvinger meg til å omstille meg, skriver artikkelforfatter. NTB Scanpix/privat.

Jeg har selv nordafrikansk utseende, men det er ikke det som er problemet. Du må bli kjent med meg for å vite hva jeg står for.

Debatt

Dette er et debattinnlegg. Meninger i teksten står for skribentens regning.

På denne planeten i dag, finnes det fremdeles veldig mange menn som lever med en kombinasjon av trekkene jeg nevner i tittelen, noe som fører til den oppførselen som Mala Wang-Naveen beskriver i sin kommentar

Les også Fremmede hender over hele seg

, eller det som skjedde i Köln på nyttårsaften.

Menn som forgriper seg på kvinner har noen ganger nordafrikansk utseende, andre ganger arabisk eller afrikansk utseende. Ja, slike menn kan også ha norsk, fransk eller tysk utseende.

Mediene skriver eksplisitt at mennene i Köln hadde nordafrikansk utseende.

Selv om dette er en del av nyheten, så fører det fort til avstand mellom mennesker, fordi vi har tendens til å henge oss opp i utseende fremfor handlingene.

Jeg ønsker med dette innlegget å drøfte to punkter:

1) Hva jeg tror feiler menn som forgriper seg på kvinner, samt hva jeg tror vi må gjøre for å forebygge slik atferd.

2) Hvorfor mennesker ofte henger seg opp i utseende fremfor handlingene.

Innvadringen spiller en stor rolle

Jeg begynner med å bekrefte at jeg selv har nordafrikansk utseende, men jeg opplyser om at jeg ikke har noen religiøs agenda.

Jeg er ikke religiøs, men jeg har troen påat vi mennesker vil klare å leve i fred og harmoni en eller annen gang i fremtiden. Jeg er med andre ord optimist i det lange løp.

Jeg anser meg selv som en helt vanlig mann som lever etter medmenneskelige verdier.

Nok om meg.

Ser man bort i fra noen mentale tilstander, mener jeg at kombinasjonen av trekkene som er nevnt i tittelen utgjør problemet vi må samarbeide om å løse. Med «vi» mener jeg mennesker som har et felles medmenneskelig verdigrunnlag, på tvers av etnisk bakgrunn.

Jeg mener at vårt ansvar er å løse dette problemet overalt i verden, men vi må selvfølgelig begynne her.

Overfallene i Köln indikerer at dette kan bli et voksende problem i Europa.

Det er klart at den store innvandringen fra ikke-vestlige land spiller en rolle, ettersom menn som lever i krigsherjede land ofte innehar en kombinasjon av trekkene jeg nevner ovenfor.

Overfallene i Köln indikerer at dette kan bli et voksende problem i Europa.

Dette betyr også at vi må være ekstra forsiktig med å skille mellom etnisk bakgrunn og verdigrunnlag.

Det første er lett å identifisere, mens det andre krever en tilnærming som består av mot og velment nysgjerrighet.

Kort sagt: Du må bli kjent med meg hvis du vil vite hva jeg står for.

Handler om verdier — ikke utseende

«Mens jeg leste teksten til

Les også Mala Wang-Naveen

, forestilte jeg meg at Mala var søsteren min eller kjæresten min, eller enda verre, at jeg var faren hennes.

Jeg klarer ikke helt å forestille meg den følelsen av maktesløshet han må ha følt (jeg trenger ikke å si noe om hva hun selv må ha følt, bare les

Les også teksten hennes

).

Jeg liker å tro at dersom jeg var faren, broren, kjæresten eller til og med en helt normal med-passasjer som tilfeldigvis hadde med meg et balltre den dagen, så ville jeg gått løs på dem en etter en...

Men jeg innser fort at et slikt helte-scenario stortsett bare hører til filmer. Jeg ville nok følt meg like maktesløs som faren hennes.

Dessutentror jeg egentligikke på vold. Det var bare min frustrasjon (les mine følelser) som uttrykte seg.

Du vet hvordan det går... Man leser en tekst, så begynner bildene inni hodet å rulle: Ekle, svette, kåte menn som tafser på dama mi, eller søstera mi…

Pulsen øker, man blir svett på hendene og hjernen går i loop: Ekle, svette, mørke, nordafrikanere! Hva f*** gjør de i India og Köln?

Men mitt eget utseende tvinger meg til å omstille meg fra en slikirrasjonell tankegang.

Mitt eget utseende tvinger meg til å omstille meg fra irrasjonell tankegang.

Problemet er seksuell frustrasjon, mangel på kunnskap, en primitiv mentalitet og et utdatert kvinnesyn.

Det handler om verdigrunnlaget og ikke utseende.Det er viktig at dette blir gjentatt, som en slags mantra.

Min del av befolkningen er viktige

Frustrasjonsmekanismen som jeg beskrev ovenfor gjør oss irrasjonelle. Den leder oss vekk fra det egentlige problemet, og derfor også vekk fra de riktige løsningene.

Det er viktig at vi samarbeider om tiltak som kan gi varige resultater uten å isolere deler av befolkningen som faktisk kan spille en viktig rolle i dette samarbeidet.

Siden problemet er verdigrunnlaget, eller rettere sagt, mangelen på et verdigrunnlag, så er vår oppgave å rett og slett å fore dem med kunnskap om våre verdier samtidig som vi setter tydelige grenser.

Vi må være kreative eller lytte til de kreative blant oss, for å få nye ideer til denne kunnskapsforingen.

Det er MYE kunnskap som må fores, og den må dyttes langt inn i hjernene og sjelene til disse mennene. Kunnskapen må stemples dypere enn der hvor tusenvis av år gamle mentaliteter har slått rot.

Kunnskapen må stemples dypere enn der hvor tusenvis av år gamle mentaliteter har slått rot.

Dette er en stor jobb, som krever at vi graver fram verdigrunnlaget som skjuler seg bak et fremmed utseende. Det er her den delen av befolkningen som jeg representerer kan gjøre et viktig bidrag.

Det er også derfor viktig at vi føler oss inkludert og slipper å jobbe mot to fronter.

Slå ring om offeret

Sist men ikke minst, så må vi forme morgendagens menn. Hvis vi ikke stoler på at dette gjøres i hjemmene, så må vi ta ansvaret og sørge for at dette blir gjort på skolene.

Her må det investeres i kapasitet og kreativitet. Vi må være klare over at det ikke er lett for en kvinnelig lærer å bruke tavla til å undervise om seksuell trakassering til en testosteronfylt 10. klassing.

Jeg tipper at det ikke er noe lettere å gjøre dette på en Østkant-skole i Oslo. Vi må lytte til lærerne.

Til slutt, mens vi jobber sammen om å løse det virkelige problemet, så er vi nødt til å passe på hverandre i mellomtiden.

Vi skal klare å slå ring om et offer mens politiet er på vei.

Vi skal ikke gå rundt med balltrær, men vi skal heller ikke tie stille dersom vi ser noe som ligner på det Mala eller kvinnene i Köln har opplevd.

Vi skal klare å slå ring om et offer mens politiet er på vei.

Si din mening og få med deg de viktigste og beste debattene — følg Aftenposten meninger på Facebook og Twitter

Mer om hendelsene i Köln?

Masseangrepene snur innvandringsdebatten i Tyskland

Nina Hjerpset-Østlie i Human Rights Service: Nina Hjerpset-Østlie i Human Rights Service:

Les også Tyskland har mistet kontrollen på menn som begår seksuelle gruppeovergrep på åpen gate. Nå utarbeider de forholdsregler - for kvinner

Hele 55 prosent av tyskerne vil nå stenge grensene for å hindre strømmen av flyktninger fra Midtøsten og Nord-Afrika:

Les også Presset Merkel sier Tyskland vil ta imot færre flyktninger i år

Harald Eia mener at det faktum at de som forgrep seg på hundrevis av kvinner i Köln nyttårsaften er menn,

Les også er en viktigere forklaring enn hvilken kultur de kommer fra.

Her kan du lese Mala Wang-Naveens tekst:

Les også Hendene var overalt. De slet i brystene. Klorte mellom lårene.

Hør Frank Rossavik om Köln-hendelsene i ukens Aftenpodden. Interessert i politikk? Hør og abonner via Itunes på telefonen din her, via desktop her, eller lytt herfra med ett klikk: